
BULETIN DE BUCURESTI
E-mail: redactia@buletindebucuresti.ro
In atentia dnei Elena Calistru – director

Ref: articol: Protest la Garda Națională de Mediu. „Vrem aer curat, nu miros de levigat”

Stimati domni, 


[bookmark: _Hlk192690154]Subscrisa, ECO SUD S.A., cu sediul social in Bucuresti, str. Ankara nr. 3, sector 1, telefon 021.210.04.25/45, fax 021.210.22.92, inmatriculata la Oficiul Registrului Comertului Bucuresti sub nr. J2001004022409, CUI 13838255, cont RO39BRDE410SV20106164100, e-mail: office@ecosud.ro, deschis la BRD – Ag. Piata Romana, prin reprezentant legal, 

In legatura cu articolul publicat de BULETIN DE BUCURESTI intitulat: Protest la Garda Națională de Mediu. „Vrem aer curat, nu miros de levigat”, Eco Sud S.A. considera necesara formularea prezentului drept la replica, pentru restabilirea unui cadru factual si juridic corect si echilibrat. 

Articolul contine o serie de afirmatii si interpretari care, prin modul de prezentare, induc in spatiul public o confuzie si consideram ca asemenea afirmatii necesita clarificari esentiale intrucat acesta reflectă exclusiv poziția Asociației „Iar Miroase”, compania noastră formulează următorul drept la replică pentru a asigura o informare corectă și obiectivă a publicului:
1. Prezentarea unui Centru de Management Integrat al Deșeurilor drept „groapă de gunoi” reprezintă fie o necunoaștere a domeniului gestionării moderne a deșeurilor, fie o încercare de dezinformare a opiniei publice.
Un astfel de centru, cum este Centrul de Management Integrat pentru Sortarea, Tratarea Mecano-Biologica si Eliminarea Deseurilor Vidra (CMID Vidra) include instalații de tratare mecano-biologică, stații de sortare a deșeurilor reciclabile, stații de compostare și celule destinate exclusiv depozitării fracției stabilizate (CLO) rezultate în urma tratării deșeurilor, nu depozitării deșeuri brute, ca în cazul unei gropi de gunoi clasice.

Scopul CMID Vidra este reducerea cantității de deșeuri depozitate, recuperarea materialelor reciclabile și diminuarea impactului asupra mediului, în conformitate cu normele europene privind economia circulară.
Folosirea unor termeni alarmiști fără bază tehnică induce în eroare comunitatea și ignoră diferențele fundamentale dintre un depozit de deșeuri și o instalație modernă de tratare și valorificare a acestora.
Dezbaterea publică este legitimă, însă trebuie purtată pe argumente tehnice și documentate, nu prin etichete menite să creeze panică și confuzie.

2. Absența depășirilor de hidrogen sulfurat (H2S)

Monitorizările oficiale și periodice contrazic acuzațiile aduse în spațiul public. Rapoartele întocmite în lunile martie și iunie 2026 de către Direcția de Mediu a Municipiului București confirmă oficial că nu există depășiri ale limitelor maxime admise ale concentrațiilor de hidrogen sulfurat în zona de influență a Depozitului Ecologic Vidra.

3. Amenda a fost contestata intrucat s-a constatat eroarea autorităților

Referitor concret la amenda primită de la GNM vorbind de presiunea instituțională și șantaj din partea asociației Iar Miroase, această asociație a reclamat mirosurile la GNM Ilfov. GNM Ilfov a folosit un raport al laboratoarelor ANPM de măsurătoare a calității aerului din luna iunie anul curent în care se menționa că valoarea H2S a fost depășită. 

Însă Raportul de monitorizare ANMAP arăta că această valoare ar fi fost depășită prin raportare la rezultatul măsurătorilor pentru probele de lungă durată (24h) ce este exprimat însă în micrograme, iar nu miligrame, respectiv "2,6 micrograme/mc medie zilnică. 

H2S - 11.95 micrograme/mc medie pe 30 min, 2.6 micrograme/mc medie zilnică

Or, 2.6 micrograme reprezintă echivalentul a 0.0026 miligrame, ce se situează sub limita prevăzută de STAS, astfel că nu poate fi vorba despre depășiri ale valorilor H2S, astfel cum în mod nefundamentat au fost afirmate de autoritate și preluate în publicațiile media și online.

Ulterior văzând eroarea de calcul ANMAP a transmis o erată de îndreptare a erorii de unde a rezultat faptul ca în cadrul măsurătorilor nu au existat depășiri iar calitatea aerului a fost în limitele legale .

Asociația „Iar Miroase” a speculat această eroare inițială a ANPM pentru a genera o nouă serie de sesizări către Garda Națională de Mediu. În consecință, instituția de control a aplicat sancțiunea contravențională bazându-se strict pe acel prim raport tehnic greșit, care ulterior a fost infirmat oficial. 

Sancțiunea cu amenda a fost contestată în instanță imediat ce laboratoarele ANPM au emis erata oficială prin care au recunoscut și au îndreptat eroarea de calcul din raportul inițial, de unde a rezultat faptul ca în cadrul măsurătorilor nu au existat depășiri iar calitatea aerului a fost în limitele legale

4. Campanie de hărțuire instituțională

Compania noastră se confruntă de o lungă perioadă de timp cu presiuni constante și reclamații repetate, folosite ca instrument de presiune economică de către un grup de interese. În acest sens, am notificat oficial toate autoritățile statului cu privire la acțiunile de șantaj instituțional la care suntem supuși.

Ne confruntăm cu presiuni constante în ultimii ani de la un grup de interese numit “Iar Miroase” care încearcă, prin reclamații frecvente la autorități, să obțină prin șantaj diverse avantaje economice de la compania noastră.

Zona Depozitului Ecologic Vidra face obiectul unor monitorizări periodice a autorităților, iar rapoartele întocmite în lunile martie și iunie 2026 de către Direcția de Mediu a Municipiului București, care sunt publice, confirmă că nu există depășiri ale limitelor maxime admise a concentrațiilor de hidrogen sulfurat în zona de influență a Depozitului Ecologic Vidra.

ECO SUD SA își desfășoară activitatea în mod transparent și în conformitate cu legislația aplicabilă și își exprimă disponibilitatea pentru orice clarificări suplimentare, pentru furnizare de orice informații corecte și verificabile.
Ne rezervăm dreptul de a uza de mijloacele legale  pentru protejarea reputației societății noastre, inclusiv pentru înlăturarea și acoperirea prejudiciilor care ne sunt astfel cauzate și pentru tragerea la răspundere a persoanelor care se fac vinovate de această prejudiciere.


ECO SUD S.A.
Prin reprezentant legal,

